CELEX: 62017CN0370
Language: el
Date: 2017-06-19 00:00:00
Title: Υπόθεση C-370/17: Αίτηση προδικαστικής αποφάσεως την οποία υπέβαλε το tribunal de grande instance de Bobigny (Γαλλία) στις 19 Ιουνίου 2017 — Caisse de retraite du personnel navigant professionnel de l’aéronautique civile (CRPNPAC) κατά Vueling Airlines S.A.

28.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/25
            
         Αίτηση προδικαστικής αποφάσεως την οποία υπέβαλε το tribunal de grande instance de Bobigny (Γαλλία) στις 19 Ιουνίου 2017 — Caisse de retraite du personnel navigant professionnel de l’aéronautique civile (CRPNPAC) κατά Vueling Airlines S.A.
   (Υπόθεση C-370/17)
   (2017/C 283/34)
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de grande instance de Bobigny
   
      Διάδικοι στην υπόθεση της κύριας δίκης
   
   
      Ενάγον: Caisse de retraite du personnel navigant professionnel de l’aéronautique civile (CRPNPAC)
   
      Εναγομένη: Vueling Airlines S.A.
   
      Προδικαστικό ερώτημα
   
   Πρέπει τα αποτελέσματα που συνεπάγεται το πιστοποιητικό E 101, το οποίο χορηγείται σύμφωνα με το άρθρο 11, παράγραφος 1, και το άρθρο 12α, παράγραφος 1α, του κανονισμού 574/72/ΕΟΚ [του Συμβουλίου], της 21ης Μαρτίου 1972, περί του τρόπου εφαρμογής του κανονισμού (ΕΟΚ) 1408/71, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (1), από τον φορέα που ορίζεται από την αρχή του κράτους μέλους του οποίου η νομοθεσία περί κοινωνικής ασφαλίσεως εξακολουθεί να τυγχάνει εφαρμογής επί της καταστάσεως του μισθωτού, να διατηρούνται, καίτοι το πιστοποιητικό E 101 έχει χορηγηθεί κατόπιν απάτης ή καταχρηστικής ασκήσεως δικαιώματος, διαπιστωθείσας με αμετάκλητη απόφαση δικαστηρίου του κράτους μέλους εντός του οποίου ο μισθωτός ασκεί ή οφείλει να ασκεί τη δραστηριότητά του;
   Σε περίπτωση καταφατικής απαντήσεως επί του ερωτήματος αυτού, εμποδίζει η χορήγηση πιστοποιητικών E 101 την αποκατάσταση της ζημίας που πρόσωπα υπέστησαν λόγω της συμπεριφοράς του εργοδότη, αυτουργού της απάτης, χωρίς η αγωγή αποζημιώσεως που ασκείται κατά του εργοδότη να διακυβεύει την κάλυψη των μισθωτών από τα συστήματα κοινωνικής ασφαλίσεως που ορίζονται στο πιστοποιητικό E 101;
   
      (1)  ΕΕ ειδ. έκδ. 05/001, σ. 138.